DA   DA 
 
 
 EUROPA -
KOMMISSIONEN   
Strasbourg, den 5.4.2022  
SWD(2022) 100 final  
 
ARBEJDSDOKUMENT FRA KOMMISSIONENS TJENESTEGRENE  
 
RESUMÉ AF RAPPORTEN OM KONSEKVENSANALYSEN  
 
[…] 
Ledsagedokument til  
Forslag til  
EUROPA -PARLAMENTETS OG RÅDETS FORORDNING  
om stoffer, der nedbryder ozonlaget, og om ophævelse af forordning (EF) nr.  1005/2009  
{COM(2022)  151 final}  - {SEC(2022)  157 final}  - {SWD(2022)  98 final}  -
 {SWD(2022)  99 final}   
 
1 Emissioner fra ozonlagsnedbrydende stoffer forårsager både varmere klima  og et " hul" 
i ozonlaget. Det kan få alvorlige konsekvenser for vores sundhed og biosfæren, det kan 
medføre klimaændringer, og det kan få store økonomiske konsekvenser. Forebyggelse af 
sådanne virkninger er af afgørende betydning for den europæiske grønne pagt  og 
Parisaftalen om kl imaændringer  samt for EU's overholdelse af Montrealprotokollen 
om stoffer, der nedbryder ozonlaget.  
Lovgivning på EU -plan har forhindret emissioner af betydelige mængder 
ozonlagsnedbrydende stoffer i tre årtier . I dag er det kun tilladt at bruge meget få 
ozonlagsnedbrydende stoffer i EU, og de skal holdes under streng kontrol for at forhindre 
ulovlig anvendelse. Fokus er således flyttet fra udfasning af produktion og forbrug af 
ozonlagsnedbrydende stoffer til fastholdelse af væsentlige emissionsreduktioner, som 
EU-forordningen allerede foreskriver .  
Denne vurdering er grundlaget for revisionen af forordning (EF) nr. 1005/2009 om 
stoffer, der nedbryder ozonlaget . En evaluering1 viste, at den generelt var 
formålstj enlig,  og at en nøje kontrolleret EU -politik vedrørende 
ozonlagsnedbrydende stoffer har afværget, at yderligere emissioner opstår på ny. De få 
resterende anvendelser vil dog kunne kontrolleres på en lidt mere effektiv, 
sammenhængende og klar måde. Derfor h andler denne revision for det første om at 
finjustere udformningen af de eksisterende foranstaltninger. For det andet 
undersøges det  på baggrund af den grønne pagt, om nogle af de resterende emissioner 
kan reduceres yderligere  med forholdsmæssige omkostnin ger.  
Foranstaltningerne til løsning af de ovennævnte problemer er bundtet i tre forskellige 
pakker. Løsningsmodel 1  omfatter foranstaltninger, der fører til 
omkostningsbesparelser eller meget lave omkostninger . Den fokuserer på 
forenklinger, bedre sammenh æng og præciseringer samt foranstaltninger til 
omkostningseffektive emissionsreduktioner, der forhindrer emissioner fra metalbelagte 
paneler med isoleringsskum under renoverings - eller nedrivningsarbejde. 
Løsningsmodel 2 omfatter desuden ODS -genvinding fra  flere typer isoleringsskum og 
mere omfattende overvågning og kontrol og er forbundet med  moderate 
omkostninger . Løsningsmodel 3 omfatter alle foranstaltninger, der ansås for at være 
gennemførlige, herunder foranstaltninger med høje omkostninger . Løsningsm odel 2 er 
den foretrukne kombination af foranstaltninger, fordi den giver betydeligt større 
emissionsbesparelser end løsningsmodel 1 og derfor hænger bedre sammen med den 
europæiske grønne pagt. Den tredje pakke synes derimod at være for 
omkostningskrævend e i forhold til de fordele, den ville medføre.  
Den mest effektive foranstaltning til emissionsreduktion i løsningsmodel 2  vil gøre det 
obligatorisk at genvinde og destruere ozonlagsnedbrydende stoffer fra to typer 
isoleringsskum2, når gamle bygninger renoveres eller rives ned. Frem til 2050 kan 
sådanne foranstaltninger i alt give emissionsbesparelser på ca. 180 mio. ton 
                                                           
1 SWD(2019) 407 final. https://ec.europa.eu/clima/document/download/62a6fb28 -0df8-4abb -b3e8 -
373933f97191_en . 
2 Ud over skum til metalbelagte paneler også visse laminatplader, afhængigt af hvor de er monteret . 
 
2 
 kuldioxidækvivalenter (tCO 2e). Til sammenligning er dette den mængde, som er 
indberettet af Nederlandene (FN's rammekonvention om klim aændringer) for alle 
drivhusgasser i 2019 . Reduktionsomkostningerne blev anslået til under 20 EUR/tCO 2e i 
lande, hvor regler og infrastruktur for nedrivningsarbejde er på plads og vil ligge et godt 
stykke under 230 EUR/tCO 2e i alle medlemsstaterne. Omkostn ingerne står derfor i et 
rimeligt forhold til, hvad andre sektorer vil skulle bidrage med for at opnå 
klimaneutralitet  i forbindelse med EU's langsigtede strategi3. Løsningsmodellen vil 
fremme forskning og udvikling og kan føre til øget beskæftigelse i 
genanvendelsessektoren. Med hensyn til foranstaltninger, der skaber øget effektivitet, 
sammenhæng og klarhed , vil virksomheder, SMV'er, medlemsstater og Kommissionen 
opnå omkostningsbesparelser . Lave omkostninger vil være forbundet med mere 
omfattende overvåg ning og kontrol .   
I forbindelse med udarbejdelsen af konsekvensanalysen blev interessenterne hørt i vid 
udstrækning . De støttede generelt foranstaltningerne i løsningsmodel 2, men 
virksomhederne var imod nogle af de yderligere foranstaltninger i løsningsmodel 3 på 
grund af de meget høje anslåede omkostninger.  
                                                           
3 https://ec.europa.eu/clima/eu -action/climate -strategies -targets/2050 -long-term-strategy_en 
(europa. eu).